ඊයේ දිනය තුළ ෆයිසර් එන්නතේ මාත්‍රා 164ක් පළමු මාත්‍රාව ලෙසත් දෙවැනි මාත්‍රාව ලෙස එන්නත් 6,274කුත් ලබා දී තිබෙනවා.මේ අනුව ඊයේ දිනය නිමා වන විට කෝවිඩ් මර්දන එන්නත්කරණය යටතේ මෙතෙක් කොවිශීල්ඩ් මාත්‍රා 1,276,412ක් පළමු මාත්‍රාව ලෙස ලබා දී ඇති අතර එහි දෙවැනි මාත්‍රාව ලෙස එන්නත් 870,939ක් ලබා දී තිබෙනවා.මීට අමතරව සයිනොෆාර්ම් එන්නතේ පළමු මාත්‍රා 9,313,897ක් ද ලබා දී ඇති අතර එහි දෙවැනි මාත්‍රාව ලෙස එන්නත් මාත්‍රා 3,394,241ක් ලබා දී තිබෙනවා.මෙතෙක් දිවයිනේ විවිධ ස්ථානවල ලබා දී ඇති ස්පුට්නික් වී රුසියානු එන්නතේ පළමු මාත්‍රා ප්‍රමාණය 159,081ක්.ස්පුට්නික් එන්නතේ දෙවැනි මාත්‍රාව ලෙස ලබා දී ඇත්තේ එන්නත් 14,516ක් පමණයි.මේ දක්වා අමෙරිකානු ෆයිසර් එන්නතේ පළමු මාත්‍රා 252,127ක් ලබා දී ඇති අතර එහි දෙවැනි මාත්‍රාව ලෙස ලබා දී ඇති එන්නත් සංඛ්‍යාව 22,876ක්.මේ අතර තවත් අමෙරිකානු කොවිඩ් මර්ධන එන්නතක් වන මොඩර්නා පළමු මාත්‍රාව ලෙස එන්නත් 763,611 ලබා දී ඇති අතර මෙතෙක් එහි දෙවැනි මාත්‍රාව ලබාදීමක් සිදුකර නැහැ.